Ondersoek ná man in aanhoudingselle sterf | Maroela Media
Die polisie in Daveyton aan die Oos-Rand het 'n geregtelike doodsondersoek geopen nadat 'n man in aanhouding dood is.
Lt.kol. Lungelo Dlamini, woordvoerder van die polisie, het gesê 'n 36-jarige Mosambiekse burger is Maandagoggend dood aangetref in die Daveyton-polisiestasie se aanhoudingselle. "Sy liggaam is gevind toe polisiebeamptes na die sel is en die oorsaak van sy dood is in dié stadium onbekend."
Volgens Dlamini is die man Sondag in Etwatwa in hegtenis geneem op aanklag dat hy onder die invloed van alkohol was in die openbaar. Hy is na die Daveyton-polisiestasie geneem. "Volgens mede-gevangenes het hy glo sy kop teen die muur gestamp voordat hy gaan slaap het."
Dlamini het gesê paramedici is ontbied en die man is op die toneel dood verklaar. "Geen vuilspel word vermoed nie."
Daveyton Gauteng SAPD
Meer vryheid vir Schabir Shaik
Dink jy dis die brandewyn of dalk het die polisie gedink hulle spaar 'n paar rand as hulle hom nie hoef terug te stuur Mosambiek nie – dalk die polisie se variasie van xenofobie!!!